Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,720.02 …
30 พ.ค. 2561

Morning Market Summary
SET ช่วงเช้าปิดที่ระดับ 1,720.02 จุด ลดลง 14.52 จุด (-0.84%) มูลค่าการซื้อขาย38,249.27 ล้านบาท หุ้นไทยเช้านี้ปรับลงตามตลาดต่างประเทศที่ส่วนใหญ่เป็นลบ เนื่องจากความกังวลเกี่ยวกับสถานการณ์การเมืองในอิตาลี รวมทั้งนโยบายการค้าระหว่างจีนและสหรัฐฯ บ้านเรามีแรงขายนำหุ้นขนาดใหญ่ในกลุ่มวัสดุก่อสร้าง ขนส่ง ติดตามศาลรัฐธรรมนูญนัดวินิจฉัยร่างกฎหมายเลือกตั้ง ส.ส. (วันนี้)
Afternoon Perspective
แนวโน้มการซื้อขายช่วงบ่าย คาดจะแกว่งในกรอบที่กว้างขึ้นทั้งแดนบวกและลบ ขึ้นอยู่กับผลการวินิจฉัยของศาลรัฐธรรมนูญเรื่องที่มาของ ส.ส. หากออกมาในเชิงบวก คาดดัชนีอาจขึ้นมาเล่นในแดนบวกหรือแย่สุดปิดเหนือ 1725 จุด
โดยภาคเช้าเริ่มเห็นสัญญาณแรงซื้อหุ้นพลังงานเข้ามาหนุนตลาด อย่างไรก็ตามหากผลออกมาในเชิงลบ ดัชนี SET น่าจะร่วงไปที่1710+/- จุด แรงขายหุ้นในภาคเช้ายังคงเป็นแรงกดดันจากดัชนีในภูมิภาค ซึ่งเรามองว่ายังไม่น่าจะมีอะไรที่รุนแรง เพียงแต่เป็นผลระยะสั้น
นอกจากนั้นหากดูปฏิกิริยาของราคาน้ำมันเบรนท์ที่เทรดกันอยู่พบว่ายังแกว่งในกรอบ 75+/- ดอลลาร์ต่อบารเรล์ ขณะที่ดาวโจนส์ล่วงหน้าแกว่งในกรอบแคบๆ เราจึงมองว่าแนวโน้มภาคบ่ายดัชนีน่าจะผันผวนแรงขึ้นทั้งแดนบวกและลบ โดยมีแนวรับที่ 1714-1708 จุดและแนวต้านที่ 1735-1740 จุด โดยแนะนำ เล่นเก็งกำไร PTT PTTEP TOP PTTGC
Technical Pick
SET Index: 1720.02 ปรับตัวลดลงหลุดแนวรับสำคัญของเส้นค่าเฉลี่ย 200 วันและแนวรับสำคัญของกรอบแนวโน้มขาขึ้นในระยะยาวที่ 1730 จุดลงไป ซึ่งเราแนะนำให้ใช้เป็นจังหวะในการเข้าซื้อหุ้น และเข้าซื้อเพิ่มที่บริเวณ 1700 จุด หลังจากปรับตัวลดลงต่ำกว่าระดับ 1725 จุดลงไป เนื่องจากการปรับตัวลดลงไปทดสอบแนวรับสำคัญที่ 1700 จุดน่าจะมีโอกาสฟื้นตัวกลับไปทดสอบแนวต้านที่ 1730 จุดอีกครั้ง
Chanroen Pokphand Foods (CPF TB; THB 24.90) – ซื้อ
Taokaenoi Food &amp; Marketing (TKN TB; THB 18.70) – ซื้อ
 